מירוסלב ביצ'ניץ'

מירוסלב ביצ'ניץ' (בקרואטית: Miroslav Bičanić; נולד ב-29 באוקטובר 1969) הוא קשר כדורגל עבר קרואטי.

קריירה
ביצ'ניץ החל לשחק במחלקת הנוער של נ.ק אוסייק ממזרח קרואטיה (היום סלובניה). בהמשך היה חלק מהקבוצה הבוגרת ושיחק כשלוש שנים במדיה בהם ערך כארבעים הופעות וכבש ארבעה שערים.ב-1993, הצטרף לנ.ק זאגרב, מועדון חובבני מבירת קרואטיה תחתיה שיחק כעונה ובסיומה חזר לשנתיים נוספות למועדון נעוריו, נ.ק אוסייק. ב-1996 עזב את קרואטיה ועבר לשחק בדיסבורג מהליגה הראשונה בגרמניה. בדיסבורג שיחק רק ארבעה עשר משחקים (כבש שער אחד).

ב-1997,ביצ'ניץ' חתם בהפועל חיפה. מירוסלב הפגין יכולת מצוינת ונודע בכינויו ה"מפציץ" בזכות הבעיטות החזקות שלו מטווח ארוך. ביצ`ניץ ייזכר בהפועל חיפה בעיקר בזכות שער אדיר מ25 מטר שכבש לרשת של שורה אובארוב בניצחון 1–2 על מכבי תל אביב, שער שזיכה אותו בתואר שער העונה. עם הפועל חיפה סיים במקום השלישי אך בשל בעיות כלכליות נאלץ לעזוב ובשנת 1998 חתם בהנזה רוסטוק מהליגה הגרמנית תחתיה לא זכה לדקות משחק מרובות ובתוך עונה חזר לישראל וחתם בהפועל באר שבע ולאחר כחודשיים חתם בבני יהודה אך לא שולב מספיק בהרכב הזהובים ומאמן הקבוצה, שייע פייגנבוים, החליט לשחררו באמצע העונה.

באותה שנה (2000) חתם בצ'ונגצ'ינג מליגת העל הסינית בכדורגל. שנה לאחר מכן הצטרף לסצ'ואן גואנצ'ג וב-2002 חתם בצ'ינגדאו ג'ונון. בתום העונה ההיא הודיע על פרישתו ממשחק פעיל. סך הכל שיחק ביצ'ניץ כשישים וחמישה משחקים בליגה הסינית וכבש ארבעה עשר שערים.

בנבחרת קרואטיה 
בינצ'יניץ' היה חלק מנבחרת קרואטיה בין השנים 1993–1996 אך היה שותף במשחק אחד, משחק ידידות נגד נבחרת אוקראינה ב-26 ביוני 1993. המשחק הסתיים בניצחון 1–3 לזכות קרואטיה ובינצ'יניץ' כבש שער אחד.

קישורים חיצוניים

כדורגלנים יוגוסלבים
כדורגלנים קרואטים
קשרי כדורגל יוגוסלבים
קשרי כדורגל קרואטים
כדורגלני אוסייק
כדורגלני נ.ק. זאגרב
כדורגלני דיסבורג
כדורגלני הפועל חיפה
כדורגלני הנזה רוסטוק
כדורגלני הפועל באר שבע
כדורגלני בני יהודה תל אביב
כדורגלני צ'ונצ'ינג ליפאן
כדורגלני נבחרת קרואטיה
כדורגלנים זרים בישראל
ספורטאים קרואטים בגרמניה
ספורטאים קרואטים בישראל
ספורטאים קרואטים בסין
קרואטים שנולדו ב-1968